APSTIPRINĀTS

 ar 2019.gada 28.augusta

Valmieras 2.vidusskolas direktora rīkojumu

Nr. 09.232/1.8/19/20-1

Valmieras 2.vidusskolas

fotografēšanas, audio un video ierakstu veikšanas un izmantošanas kārtība

*Izdota saskaņā ar*

*Valsts pārvaldes iekārtas likuma 73.panta pirmās daļas 4.punktu un*

*Fizisko personu datu aizsardzības likumu*

1. Šī kārtība nosaka fotografēšanas, audio un video ierakstu veikšanas un izmantošanas kārtību Valmieras 2.vidusskolā (turpmāk – Skola) un tās struktūrvienībā “Varavīksne” (turpmāk – PII, (turpmāk abi kopā – Iestāde) un ir saistoša Iestādes darbiniekiem, nepilngadīgo izglītojamo likumiskajiem pārstāvjiem - vecākiem vai aizbildņiem (turpmāk – vecāki) un trešajām personām, kas vēlas veikt minētās darbības Iestādē;
2. Iestādes darbiniekiem atļauts veikt izglītojamo fotografēšanu, filmēšanu vai audioierakstus bez atsevišķas saskaņošanas ar izglītojamo vecākiem:
	1. ja tas nepieciešams izglītības funkciju veikšanai, tai skaitā pedagoģiskā procesa – nodarbības, pasākuma – analīzei;
	2. saskaņā ar Fizisko personu datu aizsardzības likuma 5.punktu:
		1. ilustratīvi mākslinieciskiem mērķiem – fotoizstādes, mājas lapas, iekšējās avīzes, dokumentu (gadagrāmatas, grupas portfolio u.c.) noformēšanai;
		2. žurnālistiskiem mērķiem – rakstu vietējā, reģionālajā, profesionālajā vai citā preses izdevumā ilustrēšanai vai sižetu sagatavošanai masu medijos.
	3. Iestādes darbiniekiem atļauts veikt fotografēšanu, filmēšanu vai audioierakstus, saskaņojot ar Iestādes vadītāju un izglītojamo vecākiem, studiju vai zinātniskiem pētījumiem;
	4. Izglītojamo vecākiem atļauts veikt izglītojamo fotografēšanu, filmēšanu vai audioierakstus klašu, grupu vai Iestādes pasākumos, saskaņojot to ar Iestādes administrāciju:
		1. personiskām vajadzībām;
		2. Klases vai grupas vajadzībām, ja vecāki par to vienojušies vecāku sapulcē;
	5. Citām personām atļauts veikt audzēkņu fotografēšanu, filmēšanu vai audioierakstus preses un masu mediju vai studiju un zinātniskām vajadzībām, tikai ar Iestādes administrācijas atļauju un rakstisku izglītojamo vecāku piekrišanu. Izglītojamo vecāki tiek informēti par filmēšanas nolūku un tās veicēju;
	6. Izglītojamo personu fotogrāfiju, videomateriālu vai audioierakstu izmantošana bez izglītojamā identificēšanas ar vārdu un uzvārdu vai citiem datiem Iestādes dokumentos, informatīvajos materiālos, interneta mājas lapā, publiska to izmantošana Iestādes telpās vai citādi, uzskatāma par ilustratīvi māksliniecisku mērķi un pieļaujama bez atsevišķas saskaņošanas ar izglītojamo vecākiem, ja uzsākot apmeklēt iestādi, izglītojamo vecāki Iestādei ir snieguši rakstisku piekrišanu apliecinājuma veidā un ir skaidrs šo fotogrāfiju, videomateriālu vai audioierakstu izmantošanas mērķis;
	7. Izglītojamā personas fotogrāfijas, videomateriālus vai audioierakstus publicēšanai vai izvietošanai iestādes telpās ar vārdu un uzvārdu (piemēram, uzslava par īpašiem sasniegumiem) pieļaujama ar izglītojamā vecāku piekrišanu (apliecinājumu);
	8. Aizliegts fotografēt izglītojamos neestētiskās pozās, pazemojošās situācijās, neapģērbtus;
	9. Iestādes darbiniekiem nav atļauts ievietot izglītojamo fotogrāfijas, videomateriālus vai audioierakstus sociālajos tīklos, bez izglītojamo vecāku piekrišanas;
	10. Iestādes mājas lapas administrēšanu veic iestādes direktora nozīmēts(-i) Iestādes darbinieks(-i), kurš(-i) atbild par fotogrāfiju ievietošanas atbilstību šiem noteikumiem;
	11. Ar šo kārtību izglītojamie un vecāki tiek iepazīstināti izglītojamajam iestājoties Iestādē un katra mācību gada sākumā.